Suvestinė redakcija nuo 2025-04-09

Nutarimas paskelbtas: TAR 2017-04-10, i. k. 2017-06087

Nauja redakcija nuo 2024-01-05:

Nr. 15, 2024-01-03, paskelbta TAR 2024-01-04, i. k. 2024-00165

LIETUVOS RESPUBLIKOS VYRIAUSYBĖ

NUTARIMAS

DĖL LIETUVOS RESPUBLIKOS BIUDŽETINIŲ ĮSTAIGŲ DARBUOTOJŲ DARBO APMOKĖJIMO IR KOMISIJŲ NARIŲ ATLYGIO UŽ DARBĄ ĮSTATYMO ĮGYVENDINIMO

2017 m. balandžio 5 d. Nr. 253

Vilnius

Vadovaudamasi Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymo 12 straipsnio 4 dalimi, Lietuvos Respublikos Vyriausybė nutaria:

1. Nustatyti, kad:

1.1. Mediatorių kvalifikacinio egzamino komisijos, Neveiksnių asmenų būklės peržiūrėjimo komisijos, Pretendentų į teisėjus egzamino komisijos, Pretendentų į teisėjus atrankos komisijos, Teisėjų etikos ir drausmės komisijos, Nuolatinės teisėjų veiklos vertinimo komisijos prie Teisėjų tarybos, Teisėjų garbės teismo, Prokurorų atrankos komisijos, Vyriausiųjų prokurorų atrankos komisijos, Prokurorų etikos komisijos, Prokurorų atestacijos komisijos, Pretendentų egzaminų komisijos, Lietuvos gyventojų genocido ir rezistencijos tyrimo centro tarybos, Pasipriešinimo dalyvių (rezistentų) teisių komisijos, Viešųjų objektų atitikties totalitarinių, autoritarinių režimų ir jų ideologijų propagavimo juose draudimui vertinimo tarpinstitucinės komisijos narių atlygis už vieną dirbtą valandą komisijos, Lietuvos gyventojų genocido ir rezistencijos tyrimo centro tarybos ar Teisėjų garbės teismo posėdyje yra 0,005 Lietuvos Respublikos pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatyme nustatyto pareiginės algos (atlyginimo) bazinio dydžio (toliau – pareiginės algos bazinis dydis).

Papunkčio pakeitimai:

Nr. 887, 2024-10-23, paskelbta TAR 2024-10-25, i. k. 2024-18523

1.2. Seimo, Seimo struktūrinių padalinių, Seimo pareigūnų, Respublikos Prezidento, Vyriausybės, Ministro Pirmininko, iš valstybės biudžeto ar valstybės pinigų fondų išlaikomų įstaigų sudarytų darbo grupių (komisijų) teisės aktų projektams rengti narių atlygis už vieną dirbtą valandą darbo grupės (komisijos) posėdyje yra 0,005 pareiginės algos bazinio dydžio.

1.3. Už pasirengimą šio nutarimo 1.1 papunktyje nurodytos komisijos, Lietuvos gyventojų genocido ir rezistencijos tyrimo centro tarybos ar Teisėjų garbės teismo posėdyje nagrinėti vieną paraišką, pareiškimą, prašymą ar skundą mokamas 0,008 pareiginės algos bazinio dydžio atlygis.

Papunkčio pakeitimai:

Nr. 887, 2024-10-23, paskelbta TAR 2024-10-25, i. k. 2024-18523

1.4. Darbas apmokamas pagal faktiškai dirbtas valandas, užfiksuotas šio nutarimo 1.1–1.2 papunkčiuose nurodytos komisijos, darbo grupės, Lietuvos gyventojų genocido ir rezistencijos tyrimo centro tarybos ir Teisėjų garbės teismo posėdžio protokole. Posėdžio protokole taip pat fiksuojamas išnagrinėtų paraiškų, pareiškimų, prašymų ar skundų kiekis.

Papunkčio pakeitimai:

Nr. 887, 2024-10-23, paskelbta TAR 2024-10-25, i. k. 2024-18523

1.5. Neveiksnių asmenų būklės peržiūrėjimo komisijos posėdžio protokolą ne vėliau kaip per 5 darbo dienas nuo posėdžio dienos šios komisijos pirmininkas pateikia savivaldybės, kurioje veikia Neveiksnių asmenų būklės peržiūrėjimo komisija, administracijai. Jei Neveiksnių asmenų būklės peržiūrėjimo komisija sudaryta kelioms savivaldybėms, atlygį už darbą šios komisijos posėdyje jos nariams moka savivaldybės administracija, nurodyta bendrame atitinkamų savivaldybių tarybų sutarime sutarčių pagrindu.

1.6. Atlygis už pasirengimą šio nutarimo 1.1 papunktyje nurodytos komisijos, Lietuvos gyventojų genocido ir rezistencijos tyrimo centro tarybos ar Teisėjų garbės teismo posėdyje nagrinėti vieną paraišką, pareiškimą, prašymą ar skundą ir už darbą šio nutarimo 1.1–1.2 papunkčiuose nurodytos komisijos, darbo grupės, Lietuvos gyventojų genocido ir rezistencijos tyrimo centro tarybos ar Teisėjų garbės teismo posėdyje sumokamas ne vėliau kaip praėjus 15 dienų po darbo šio nutarimo 1.1–1.2 papunkčiuose nurodytos komisijos, darbo grupės, Lietuvos gyventojų genocido ir rezistencijos tyrimo centro tarybos ar Teisėjų garbės teismo posėdyje. Atlygis už pasirengimą šio nutarimo 1.1 papunktyje nurodytos komisijos, Lietuvos gyventojų genocido ir rezistencijos tyrimo centro tarybos ar Teisėjų garbės teismo posėdyje nagrinėti vieną paraišką, pareiškimą, prašymą ar skundą ir už darbą šio nutarimo 1.1–1.2 papunkčiuose nurodytos komisijos, darbo grupės, Lietuvos gyventojų genocido ir rezistencijos tyrimo centro tarybos ir Teisėjų garbės teismo posėdyje pervedamas į šio nutarimo 1.1–1.2 papunkčiuose nurodytos komisijos, darbo grupės, Lietuvos gyventojų genocido ir rezistencijos tyrimo centro tarybos ir Teisėjų garbės teismo nario nurodytą sąskaitą Lietuvos Respublikoje ar kitoje Europos Sąjungos valstybėje narėje veikiančioje kredito ar mokėjimo įstaigoje.

Papunkčio pakeitimai:

Nr. 887, 2024-10-23, paskelbta TAR 2024-10-25, i. k. 2024-18523

1.7. Pretendentų į teisėjus egzamino komisijos, Pretendentų į teisėjus atrankos komisijos, Teisėjų etikos ir drausmės komisijos, Nuolatinės teisėjų veiklos vertinimo komisijos prie Teisėjų tarybos, Teisėjų garbės teismo narių darbas apmokamas iš Nacionalinei teismų administracijai valstybės biudžete patvirtintų asignavimų. Prokurorų atrankos komisijos, Vyriausiųjų prokurorų atrankos komisijos, Prokurorų etikos komisijos, Prokurorų atestacijos komisijos, Pretendentų egzaminų komisijos narių darbas apmokamas iš Lietuvos Respublikos generalinei prokuratūrai valstybės biudžete patvirtintų asignavimų. Seimo, Seimo struktūrinių padalinių, Seimo pareigūnų, Respublikos Prezidento, Vyriausybės, Ministro Pirmininko, iš valstybės biudžeto ar valstybės pinigų fondų išlaikomų įstaigų sudarytų darbo grupių (komisijų) teisės aktų projektams rengti narių darbas apmokamas iš valstybės biudžeto ar valstybės pinigų fondų išlaikomų įstaigų, inicijuojančių teisės akto projekto rengimą, patvirtintų asignavimų. Neveiksnių asmenų būklės peržiūrėjimo komisijos narių darbas apmokamas iš valstybės biudžeto šiam tikslui skiriamos specialiosios tikslinės dotacijos savivaldybių biudžetams. Mediatorių kvalifikacinio egzamino komisijos narių darbas apmokamas iš Lietuvos Respublikos teisingumo ministerijai valstybės biudžete patvirtintų Valstybės garantuojamos teisinės pagalbos tarnybai skiriamų asignavimų. Lietuvos gyventojų genocido ir rezistencijos tyrimo centro tarybos, Pasipriešinimo dalyvių (rezistentų) teisių komisijos, Viešųjų objektų atitikties totalitarinių, autoritarinių režimų ir jų ideologijų propagavimo juose draudimui vertinimo tarpinstitucinės komisijos narių darbas apmokamas iš Lietuvos gyventojų genocido ir rezistencijos tyrimų centrui valstybės biudžete patvirtintų asignavimų.

Papunkčio pakeitimai:

Nr. 887, 2024-10-23, paskelbta TAR 2024-10-25, i. k. 2024-18523

2. Įgalioti:

2.1. Lietuvos Respublikos socialinės apsaugos ir darbo ministeriją:

2.1.1. nustatyti darbo ginčų komisijos narių ir arbitrų atlygio dydį ir mokėjimo tvarką;

2.1.2. nustatyti Nevyriausybinių organizacijų fondo tarybos narių atlygio dydį ir mokėjimo tvarką;

2.2. Lietuvos Respublikos kultūros ministeriją nustatyti Kultūros centrų tarybos, Bibliotekų tarybos, Muziejų tarybos, Profesionaliojo scenos meno įstaigų tarybos, Meno kūrėjo ir meno kūrėjų organizacijos statuso suteikimo tarybos, Archyvų tarybos, Restauravimo tarybos, Filmų indeksavimo komisijos, Kino projektų vertinimo ekspertų komisijos, Kilnojamųjų kultūros vertybių restauratorių atestavimo komisijos, Kilnojamųjų kultūros vertybių apsaugos tarybos, Kilnojamųjų kultūros vertybių vertinimo komisijos, Lietuvos kultūros tarybos narių susirinkimo, Lietuvos kultūros tarybos ekspertų, Nekilnojamojo kultūros paveldo apsaugos specialistų (tyrėjų, projektuotojų, paveldosaugos ekspertų) atestavimo komisijos, Nekilnojamojo kultūros paveldo apsaugos ekspertų komisijos, Nekilnojamojo kultūros paveldo vertinimo tarybos, Kompensavimo už nenustatytų teisių turėtojų kūrinių naudojimą ekspertų komisijos, Lietuvos autorių teisių ir gretutinių teisių komisijos narių atlygio dydį ir mokėjimo tvarką;

2.3. Lietuvos Respublikos sveikatos apsaugos ministeriją nustatyti Centrinės darbo medicinos ekspertų komisijos ir Lietuvos bioetikos komiteto biomedicininių tyrimų ekspertų grupės narių atlygio dydį ir mokėjimo tvarką;

2.4. Lietuvos Respublikos teisingumo ministeriją nustatyti Lygtinio paleidimo komisijos narių ir Vartojimo ginčų komisijos narių atlygio dydį ir mokėjimo tvarką;

Papunkčio pakeitimai:

Nr. 690, 2024-08-21, paskelbta TAR 2024-08-22, i. k. 2024-14752

2.5. Lietuvos Respublikos žemės ūkio ministeriją nustatyti Tautinio paveldo produktų, tradicinių amatų neformaliojo mokymo programų sertifikavimo ir tradicinių amatų meistrų atestavimo ekspertų komisijos narių atlygio dydį ir mokėjimo tvarką;

2.6. Lietuvos Respublikos vidaus reikalų ministeriją nustatyti savivaldybių tarybų Etikos komisijos narių ir Antikorupcijos komisijos narių, kurie nėra savivaldybės tarybos nariai, atlygio dydį ir mokėjimo tvarką;

2.7. Lietuvos Respublikos užsienio reikalų ministeriją nustatyti Vystomojo bendradarbiavimo ir humanitarinės pagalbos fondo tarybos narių, kurie nėra valstybės institucijų ir įstaigų atstovai, atlygio dydį ir mokėjimo tvarką;

2.8. Lietuvos Respublikos aplinkos ministeriją nustatyti Nacionalinės išmetamų į atmosferą šiltnamio efektą sukeliančių dujų apskaitos ataskaitos rengimo darbo grupės narių ir Želdynų ir želdinių apsaugos, priežiūros ir tvarkymo komisijos narių atlygio dydį ir mokėjimo tvarką;

2.9. Lietuvos Respublikos švietimo, mokslo ir sporto ministeriją nustatyti Lietuvos mokslo tarybos valdybos ir ekspertų komitetų narių, Lietuvos švietimo tarybos pirmininko, Studijų kokybės vertinimo centro tarybos narių ir sportininkų atstovo pasitelkiamos ekspertų grupės narių atlygio dydį ir mokėjimo tvarką.

Papunkčio pakeitimai:

Nr. 238, 2024-04-03, paskelbta TAR 2024-04-05, i. k. 2024-06512

Nr. 690, 2024-08-21, paskelbta TAR 2024-08-22, i. k. 2024-14752

Nr. 184, 2025-04-02, paskelbta TAR 2025-04-08, i. k. 2025-06163

Ministras Pirmininkas	Saulius Skvernelis

Socialinės apsaugos ir darbo ministras	Linas Kukuraitis

Pakeitimai:

1.

Lietuvos Respublikos Vyriausybė, Nutarimas

Nr. 457, 2019-05-08, paskelbta TAR 2019-05-13, i. k. 2019-07647

Dėl Lietuvos Respublikos Vyriausybės 2017 m. balandžio 5 d. nutarimo Nr. 253 „Dėl įgaliojimų suteikimo įgyvendinant Lietuvos Respublikos valstybės ir savivaldybių įstaigų darbuotojų darbo apmokėjimo įstatymą“ pakeitimo

2.

Lietuvos Respublikos Vyriausybė, Nutarimas

Nr. 680, 2019-07-03, paskelbta TAR 2019-07-05, i. k. 2019-11209

Dėl Lietuvos Respublikos Vyriausybės 2017 m. balandžio 5 d. nutarimo Nr. 253 „Dėl Lietuvos Respublikos valstybės ir savivaldybių įstaigų darbuotojų ir komisijų narių darbo apmokėjimo įstatymo įgyvendinimo“ pakeitimo

3.

Lietuvos Respublikos Vyriausybė, Nutarimas

Nr. 54, 2020-01-22, paskelbta TAR 2020-01-27, i. k. 2020-01219

Dėl Lietuvos Respublikos Vyriausybės 2017 m. balandžio 5 d. nutarimo Nr. 253 „Dėl Lietuvos Respublikos valstybės ir savivaldybių įstaigų darbuotojų ir komisijų narių darbo apmokėjimo įstatymo įgyvendinimo“ pakeitimo

4.

Lietuvos Respublikos Vyriausybė, Nutarimas

Nr. 748, 2020-07-01, paskelbta TAR 2020-07-09, i. k. 2020-15339

Dėl Lietuvos Respublikos Vyriausybės 2017 m. balandžio 5 d. nutarimo Nr. 253 „Dėl Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo įgyvendinimo“ pakeitimo

5.

Lietuvos Respublikos Vyriausybė, Nutarimas

Nr. 889, 2020-08-12, paskelbta TAR 2020-08-19, i. k. 2020-17535

Dėl Lietuvos Respublikos Vyriausybės 2017 m. balandžio 5 d. nutarimo Nr. 253 „Dėl Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo įgyvendinimo“ pakeitimo

6.

Lietuvos Respublikos Vyriausybė, Nutarimas

Nr. 1401, 2020-12-09, paskelbta TAR 2020-12-10, i. k. 2020-26858

Dėl Lietuvos Respublikos Vyriausybės 2017 m. balandžio 5 d. nutarimo Nr. 253 „Dėl Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo įgyvendinimo“ pakeitimo

7.

Lietuvos Respublikos Vyriausybė, Nutarimas

Nr. 718, 2021-09-08, paskelbta TAR 2021-09-10, i. k. 2021-19131

Dėl Lietuvos Respublikos Vyriausybės 2017 m. balandžio 5 d. nutarimo Nr. 253 „Dėl Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo įgyvendinimo“ pakeitimo

8.

Lietuvos Respublikos Vyriausybė, Nutarimas

Nr. 1097, 2021-12-15, paskelbta TAR 2021-12-20, i. k. 2021-26272

Dėl Lietuvos Respublikos Vyriausybės 2017 m. balandžio 5 d. nutarimo Nr. 253 „Dėl Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo įgyvendinimo“ pakeitimo

9.

Lietuvos Respublikos Vyriausybė, Nutarimas

Nr. 38, 2022-01-12, paskelbta TAR 2022-01-17, i. k. 2022-00630

Dėl Lietuvos Respublikos Vyriausybės 2017 m. balandžio 5 d. nutarimo Nr. 253 „Dėl Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo įgyvendinimo“ pakeitimo

10.

Lietuvos Respublikos Vyriausybė, Nutarimas

Nr. 470, 2022-05-04, paskelbta TAR 2022-05-06, i. k. 2022-09697

Dėl Lietuvos Respublikos Vyriausybės 2017 m. balandžio 5 d. nutarimo Nr. 253 „Dėl Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo įgyvendinimo“ pakeitimo

11.

Lietuvos Respublikos Vyriausybė, Nutarimas

Nr. 508, 2022-05-18, paskelbta TAR 2022-05-18, i. k. 2022-10483

Dėl Lietuvos Respublikos Vyriausybės 2017 m. balandžio 5 d. nutarimo Nr. 253 „Dėl Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo įgyvendinimo“ pakeitimo

12.

Lietuvos Respublikos Vyriausybė, Nutarimas

Nr. 1195, 2022-11-30, paskelbta TAR 2022-12-01, i. k. 2022-24505

Dėl Lietuvos Respublikos Vyriausybės 2017 m. balandžio 5 d. nutarimo Nr. 253 „Dėl Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo įgyvendinimo“ pakeitimo

13.

Lietuvos Respublikos Vyriausybė, Nutarimas

Nr. 880, 2023-11-15, paskelbta TAR 2023-11-17, i. k. 2023-22208

Dėl Lietuvos Respublikos Vyriausybės 2017 m. balandžio 5 d. nutarimo Nr. 253 „Dėl Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo įgyvendinimo“ pakeitimo

14.

Lietuvos Respublikos Vyriausybė, Nutarimas

Nr. 15, 2024-01-03, paskelbta TAR 2024-01-04, i. k. 2024-00165

Dėl Lietuvos Respublikos Vyriausybės 2017 m. balandžio 5 d. nutarimo Nr. 253 „Dėl Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo įgyvendinimo“ pakeitimo

15.

Lietuvos Respublikos Vyriausybė, Nutarimas

Nr. 238, 2024-04-03, paskelbta TAR 2024-04-05, i. k. 2024-06512

Dėl Lietuvos Respublikos Vyriausybės 2017 m. balandžio 5 d. nutarimo Nr. 253 „Dėl Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymo įgyvendinimo“ pakeitimo

16.

Lietuvos Respublikos Vyriausybė, Nutarimas

Nr. 690, 2024-08-21, paskelbta TAR 2024-08-22, i. k. 2024-14752

Dėl Lietuvos Respublikos Vyriausybės 2017 m. balandžio 5 d. nutarimo Nr. 253 „Dėl Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymo įgyvendinimo“ pakeitimo

17.

Lietuvos Respublikos Vyriausybė, Nutarimas

Nr. 887, 2024-10-23, paskelbta TAR 2024-10-25, i. k. 2024-18523

Dėl Lietuvos Respublikos Vyriausybės 2017 m. balandžio 5 d. nutarimo Nr. 253 „Dėl Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo įgyvendinimo“ pakeitimo

18.

Lietuvos Respublikos Vyriausybė, Nutarimas

Nr. 184, 2025-04-02, paskelbta TAR 2025-04-08, i. k. 2025-06163

Dėl Lietuvos Respublikos Vyriausybės 2017 d. balandžio 5 d. nutarimo Nr. 253 „Dėl Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymo įgyvendinimo“ pakeitimo